b'\n_START_ARTICLE_\nKne\xc5\xbeevska pala\xc4\x8da u Monaku\n_START_PARAGRAPH_\nKne\xc5\xbeevska pala\xc4\x8da u Monaku (fr. Palais de Monaco), slu\xc5\xbebena rezidencija monega\xc5\xa1ke vladarske obitelji Grimaldi. Sagra\xc4\x91ena je 1191. godine, kao \xc4\x91enove\xc5\xa1ka utvrda, a od kraja 13. stolje\xc4\x87a dom je obitelji Grimaldi, kojeg su prvi put zauzeli 1297. godine. Zbog nedostatka prostora, knezovi Monaka nisu gradili nove dvorce i pala\xc4\x8de, ve\xc4\x87 su nadogra\xc4\x91ivali postoje\xc4\x87u i obnavljali zidine. Prisutnost kne\xc5\xbeevske obitelji u pala\xc4\x8di mogu\xc4\x87e je raspoznati po zastavi na vrhu kule. Ukoliko je kne\xc5\xbeevska obitelj unutar pala\xc4\x8de, zastava je podignuta, a ukoliko su \xc4\x8dlanovi odsutni, zastava je spu\xc5\xa1tena.'